Tolong jelaskan mengenai Ophelia dari Senarai watak Claymore dalam bahasa melayu

Kemunculan Pertama: Jilid 6 (Manga), Episod 11 (Anime)

Apabila  masih kecil lagi, abang sanjungannya mati melindungi dirinya daripada Priscilla. Ini telah membangkitkan perasaan benci terhadap semua makhluk Awakened dan dia bersumpah untuk membalah dendam "raksasa bertanduk satu" itu.

Ophelia akhirnya menjadi Claymore berpangkat 4. Meskipun kuat, Ophelia menyukai pembunuhan dan pertumpahan darah. Dia membunuh orang lain secara sembarangan demi keseronokan dirinya sendiri, dan juga telah membunuh manusia lain sambil mengambil nyawa mereka yang menjadi saksi untuk mengelakkan dirinya daripada dihukum (termasuklah Claymore yang lain; namun ini hanya diakuinya). Dia juga gemar menyeksa dan bermain "permainan-permainan" ganas bersama-sama lawannya semasa bertarung. Claymore lain juga menganggap dirinya sebagai seorang gila.

Teknik berlawannya yang unik adalah dengan "mengalun" pedangnya dengan menghayunnya pada kelajuan yang tinggi. Teknik ini sukar dielak atau dihalang, meskipun lawannya mampu membaca pergerakannya, seperti Clare.

Ophelia dihantar untuk bertarung dengan seorang Awakened di samping Clare, sebaliknya dia cuba membunuh Clare dan Raki selepas mengesyaki keadaan Clare yang telah "separuh Bangkit". Dia hampir berjaya membunuh Clare, namun gagal apabila Ilena mencederakannya dengan teruk.

Selepas cedera parah dan dikalahkan lawannya, Ophelia naik darah dan melepaskan semua tenaga Yomanya  dan akhirnya Bangkit menjadi sejenis makhluk serpentin yang serupa dengan Lamia dari mitologi Greek. Ophelia tidak menyedari bahawa dia telah Bangkit mahupun perasaannya yang mengidamkan daging manusia memuncak, sehingga dia melihat bayangannya di permukaan air di sebuah tasik. Dia kemudiannya dibunuh Clare dengan pertolongan teknik Quick Sword (Pedang Pantas) Ilena dan kecenderungannya ingin mati.

Perwatakan dan kematian Ophelia mempunyai beberapa persamaan dengan watak Ophelia dari drama Shakespeare iaitu Hamlet.